internet vaartha 391 Views
హైదరాబాద్‌ : ఆంద్రప్రదేశ్‌ తెలంగాణ రెండు రాష్ట్రాల్లోను టెలికాంసంస్థ టెలినార్‌ కొత్తగా రెండువేల నెట్‌వర్క్‌ సైట్స్‌ను ఆధునీకరించినట్లు కంపెనీ హెడ్‌ శ్రీనాధ్‌ కొటియన్‌ వెల్లడించారు. ప్రస్తుతం ఉన్న నెట్‌వర్క్‌ సైట్స్‌లో 60శాతం ఆధునీకరించామని, భవిష్యత్‌ అవసరాలకు అనుగుణంగా అత్యాధునికమైన పరికరాల వినియోగం జరుగుతుందన్నారు. అధిక స్పెక్ట్రమ్‌ సామర్ధ్యంతో కవరేజి పెరుగుతుందని, 30శాతం ఇంధన సామర్ధ్యంతోపాటు డేటాను సత్వరమే పంపిస్తుందన్నారు. ఇంటర్నెట్‌ వాయిస్‌ సేవల్లో మరింత వేగం పెంచుతున్నట్లు తెలిపారు. ప్రస్తుతం రెండు తెలుగు రాష్ట్రాల్లో 5.7 మిలియన్‌ వినియోగదారులను కలిగి ఉన్నామని, కొత్త 4జి సాంకేతిక పరిజ్ఞానంతో వారణాసిలో నారోబాండ్‌ ఎల్‌టిఇని ఉపయోగించి పైలట్‌ప్రాజెక్టు ఏర్పాటు చేశామన్నారు. టెలినార్‌ రద్దీని తగ్గించి డేటా సరఫరాను పెంచామన్నారు. కొత్తపరికరాలు  30శాతం తక్కువ ఇంధనంతోనే పనిచేస్తాయన్నారు. ఆరు ఆపరేషనల్‌ సర్కిళ్లలో ఏడువేల సైట్లను ఆధునీ కరించామని, లైవ్‌ నెట్‌వర్క్‌ ఆధునీకరించడంతోపాటు ఒకేరోజులో 50 సైట్లను మార్చడం టెలికాం రంగంలో అత్యంత వేగవంతమైన ప్రక్రియగా చెపుతున్నారు. టెలినార్‌ ఆరు ఆపరేషనల్‌ సర్కిళ్ల పరిధిలో వినియోగదారులకు హైస్పీడ్‌ ఇంటర్నెట్‌ సేవలు అందించేందుకు కృషి చేస్తున్నట్లు తెలిపారు. 2017 నాటికి మిగిలిన నెట్‌వర్క్: సౌట్లు కూడా ఆధునీకరించి మెరుగైన సేవలందిస్తామన్నారు.